রবিবার সন্ধ্যায় দুই নেতার অনুসারীরা সিদ্ধান্ত নিয়েছেন মিছিল সহকারে সভায় যোগদান করার। মহিউদ্দিন চৌধুরীর অনুসারী যুবলীগ নেতা হেলাল আকবর চৌধুরী বাবর নন্দনকানন এলাকা থেকে বড় পরিসরে সভায় যোগদান করবেন বলে জানিয়েছেন তার কর্মীরা। এছাড়া নগরীর আগ্রাবাদ থেকে মহিউদ্দিনের অনুসারী সাবেক কেন্দ্রীয় ছাত্রলীগ নেতা আজিজুর রহমান আজিজের কর্মীরা এবং নগরীর ওমরগণি এমইএস কলেজ ও সিটি কলেজ থেকে নেতাকর্মীরা ঘটা করে মিছিল নিয়ে সভায় যোগ দেবেন বলে জানা গেছে।